กองทุนชี้หุ้นดิ่งเกิน
CIMBชี้กำไรบจ.ดีขายทริกเกอร์&#8216;ทิสโก้&#8217;ลุยต่อออกกองใหม่เป้า8%
29 ต.ค. 2565

CIMBชี้กำไรบจ.ดีขายทริกเกอร์‘ทิสโก้’ลุยต่อออกกองใหม่เป้า8%
CIMB ชี้จังหวะทยอยซื้อ มั่นใจกำไร บจ.แกร่ง หนุนหุ้นนิวไฮ ส่งทริกเกอร์ฟันด์ “ทิสโก้” ตั้งเป้า 8%
นายเจษฎา สุขทิศ ประธานเจ้าหน้าที่การลงทุน บริษัทหลักทรัพย์จัดการกองทุน (บลจ.) ซีไอเอ็มบีพรินซิเพิล เปิดเผยว่า ตลาดหุ้นไทยและเอเชียปรับลงมาค่อนข้างมากในรอบนี้เกิดจากแรงขายอย่างตื่นตระหนกของนักลงทุนต่างชาติที่กังวลว่า ธนาคารกลางสหรัฐและญี่ปุ่นจะชะลอการอัดฉีดเงินกระตุ้นเศรษฐกิจ ซึ่งมองว่าหุ้นตลาดหุ้นช่วงนี้เปรียบคล้ายกับนักกีฬาที่ติดสารกระตุ้น คือเม็ดเงินอัดฉีดจากอเมริกา และญี่ปุ่น แค่คิดว่าสารกระตุ้นจะหมด ตลาดก็ปรับลงแรง ปรับฐานไปมากแล้ว ดังนั้น เมื่อดูจากพื้นฐานเศรษฐกิจและแนวโน้มกำไรของบริษัทจดทะเบียนของไทยยังเติบโตดี ตอนนี้จึงเหมาะทยอยเข้าลงทุนในหุ้นไทย
“ปัญหาที่เกิดขึ้นเป็นปัจจัยภายนอกคือ เม็ดเงินต่างชาติที่ไหลออกแรงในระยะสั้น ซึ่งที่ผ่านมาก็เคยเกิดขึ้นในบ้านเรา เช่น ปี 2554 ที่ตลาดกังวลปัญหาของกรีซ หลังจากคลายกังวลดัชนีก็ปรับตัวขึ้น” นายเจษฎา กล่าว
สำหรับแนวโน้มการลงทุนในช่วงครึ่งปีหลังของปี 2556 บลจ.ซีไอเอ็มบีพรินซิเพิล แนะนำเพิ่มน้ำหนักการลงทุนในหุ้นไทย กองทุนอสังหาริมทรัพย์และตราสารหนี้ระยะกลาง คาดกำไรของบริษัทจดทะเบียน (บจ.) น่าจะทำจุดสูงสุดต่อเนื่อง โดยเติบโตได้ 10-20% ใน 12 ปีข้างหน้าส่งผลให้ดัชนีหุ้นไทยน่าจะทำระดับสูงสุด (นิวไฮ) ได้ 
นอกจากนี้ คาดว่าสหรัฐจะยังคงมาตรการผ่อนคลายเชิงปริมาณ (คิวอี) ต่อเนื่อง แม้อาจลดขนาดของเม็ดเงินกระตุ้นลงบ้าง ขณะที่ญี่ปุ่นก็น่าจะกระตุ้นเศรษฐกิจต่อ ทำให้การลงทุนในหลักทรัพย์ที่ปันผลสูงอย่างกองทุนอสังหาริมทรัพย์และกองทุนโครงสร้างพื้นฐานยังคงน่าสนใจ ขณะที่อัตราดอกเบี้ยยังมีแนวโน้มทรงตัว เนื่องจากเงินเฟ้อยังอยู่ในระดับต่ำ ทำให้ตราสารหนี้ระยะกลางน่าสนใจมากกว่ากองทุนตลาดเงิน (มันนี มาร์เก็ต) หรือกองทุนแบบมีอายุ 612 เดือน
นายเจิดพันธุ์ นิธยายน ประธานเจ้าหน้าที่การตลาดและการขาย บลจ.ซีไอเอ็มบีพรินซิเพิล กล่าวว่า บริษัทเปิดขายกองทุนเปิดซีไอเอ็มบีพรินซิเพิล 4+4 เปอร์เซ็นต์ ทริกเกอร์มูลค่าโครงการ 2,000 ล้านบาท เสนอขายครั้งแรกตั้งแต่วันที่ 11-17 มิ.ย. 2556 ลงทุนขั้นต่ำ 1,000 บาท โดยบริษัทจะรับซื้อคืนอัตโนมัติผลตอบแทนกองทุนในอัตรา 4% จำนวน 2 ครั้ง ตามเงื่อนไขกองทุน เพื่อลดความเสี่ยงจากตลาดผันผวน
“เชื่อว่าระยะเวลา 8 เดือน1 ปี จากนี้เศรษฐกิจไทยจะเติบโตได้ดี กำไร บจ. หลายกลุ่มดีต่อเนื่อง นโยบายภาครัฐและคลัง รวมถึงค่าเงินบาทส่งเสริมเศรษฐกิจ เชิงบวก บริษัทยังคงเป้าหมายดัชนีที่ 1,700 หรือสัดส่วนราคาต่อกำไร (พี/อี) ที่ 15 เท่าในไตรมาสแรกปี 2557” นายเจิดพันธุ์ กล่าว
สำหรับการคาดการณ์ตอบแทนของกองทุนนี้เชื่อว่าเหมาะสมกับระยะเวลาการลงทุน และอยู่ในระดับเดียวกันถึงสูงกว่าหลายๆ กองทุนประเภททริกเกอร์ของอื่นๆ ที่ออกมาในช่วงนี้ 
ด้าน บลจ.ทิสโก้ เปิดขายกองทุนเปิดทิสโก้ ไทย อิควิตี้ ทริกเกอร์ 8% # 9 เน้นลงทุนในหุ้นไทยตั้งเป้าหมายผลตอบแทน 8% เสนอขายครั้งแรกวันที่ 14-18 มิ.ย. 2556จองซื้อขั้นต่ำ 5,000 บาท
ทั้งนี้กองทุนไม่มีกำหนดอายุโครงการ โดยจะเลิกกองทุนเมื่อสามารถสร้างผลตอบแทนได้ถึง 8% หรือมีมูลค่าหน่วยลงทุน (NAV) มากกว่าหรือเท่ากับ 10.80 บาท
ลงทุนขั้นต่ำ 5,000 บาท